SHBA: E djathta fetare në garën presidenciale të 2012s
Fushata pritet të përqendrohet në çështjet ekonomike dhe luftën kundër terrorizmit.
Në Shtetet e Bashkuara, të krishterët konservatorë, e ashtuquajtura “E djathtë fetare” kanë ndikuar në zgjedhjet presidenciale gjatë dy dekadave të fundit. Por ndikimi i tyre nuk ka qenë aq i qartë sa ç’ishte në zgjedhjet e 2008-s të Presidentit Barak Obama, kandidati që ata e kundërshtuan. Një grup i ri lobist po përpiqet të ringjallë ndikimin e tyre për të ndihmuar Partinë Republikane në zgjedhjet e 2012-s. Debra Kohl përshkoi me makinë gjysmën e vendit për të marrë pjesë në takimin e kohëve të fundit në Uashington të Koalicionit për Besimin dhe Lirinë. Ajo nuk mund ta imagjinojë se pse feja të mos jetë zgjidhje për problemet e Amerikës. " Ajo dhe shumë të tjerë kanë të paktën një shpresë të përbashkët, se Presidenti Barak Obama nuk do të zgjidhet vitin e ardhshëm. Presidenti i Koalicionit të Besimit dhe Lirisë, Ralf Rid thotë se apatia mes votuesve të krishterë konservatorë ndihmoi në fitoren e zotit Obama në zgjedhjet e fundit presidenciale. Rid kishte kryesuar dikur Koalicionin e Krishterë që mobilizoi konservatorët fetarë në mbështetje të Partisë Republikane në vitet 1990-të. Më pas fati i tij politik u prek rëndë për shkak të lidhjeve të tij me skandalin e lobistit të Uashingtonit, Xhek Abramof. Por Rid është kthyer përsëri në një forcë në Uashington. Pothuajse çdo kandidat presidencial republikan për zgjedhjet e 2012-tës mbajti fjalim në takimin e organizuar prej tij. Mishellë Bakman është kandidate e preferuar e lëvizjes Tea Party. Mesazhi i saj kundër taksave dhe për një qeveri të kufizuar ndryshoi pejsazhin politik amerikan në zgjedhjet e mesmandatit presidencial. Shumë konservatorë të krishterë janë dakord me këtë mesazh. Por jo klerikia presbiteriane Jenifër Batler, e cila thotë se Krishti do të kundërshtonte shkurtimin e programeve qeveritare për të varfërit. Atë e shqetëson bashkimi i fuqisë elektorale të konservatorëve të krishterë dhe lëvizjes Tea Party. . E djathta fetare ka mbrojtur tradicionalisht vlerat sociale, si ato të raport me abortin dhe martesën e homoseksualëve. Por Majkëll Kromarti i qendrës së etikës konservatore dhe politikave publike thotë se këto nuk do të jenë çështje kryesore në vitin 2012. Kromarti thotë se këto çëshje do ta bënin më të lehtë për të krishterët konservatorë që të votonin për kanditatë si mormonët Mit Romni and Jon Hantsman, të cilët disa evangjelistë nuk i konsiderojnë të krishterë, s si dhe për Njut Gingiçin, i cili ka pranuar se ka patur marrëdhënie jashtëmartesore.